Nälghein
Nälghein (Spergula L.) on rohttaimede perekond nelgiliste sugukonnas. Nälgheinte vars on juba alusel harunenud. Lehed lineaalsed, peaaegu naaskeljad või niitjad. Abilehed väga väikesed, valkjad, kilejad, varisevad. Õied valged, hõredates tipmistes ebasarikates. Seemned mustad, kitsa või laiema äärisega. Eestis on levikult tavaline harilik nälghein (Spergula arvensis L.). Väga haruldane on kevad-nälghein (Spergula morisonii Boreau).